title: Решение (ЕС) 2016/2310 на Съвета от 17 октомври 2016 година относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с приемането на Приоритети за партньорство между ЕС и Йордания, включително Пакта

text:
               20.12.2016

               BG

               Официален вестник на Европейския съюз

               L 345/50

         РЕШЕНИЕ (ЕС) 2016/2310 НА СЪВЕТА
   от 17 октомври 2016 година
   относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с приемането на Приоритети за партньорство между ЕС и Йордания, включително Пакта
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз и по-специално член 217 във връзка с член 218, параграф 9 от него,
   като взе предвид съвместното предложение на Европейската комисия и на Върховния представител на Съюза по въпросите на външните работи и политиката на сигурност,
   като има предвид, че:

               (1)

               Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна („споразумението“), беше подписано на 24 ноември 1997 г. и влезе в сила на 1 май 2002 г. (1)

               (2)

               В Заключенията на Съвета от 14 декември 2015 г., в които, наред с другото, Съветът потвърди намерението си през 2016 г. да постави начало на нов етап на ангажираност с партньорите, което може да доведе до определяне на нови приоритети за партньорството, когато е целесъобразно, с акцент върху договорените приоритети и интереси, беше приветствано Съвместно съобщение на Върховния представител и на Европейската комисия от 18 ноември 2015 г. относно прегледа на европейската политика за съседство.

               (3)

               Споделената цел на Съюза и Йордания за общо пространство на мир, просперитет и стабилност изисквасъвместна работа, по-специално чрез съвместна отговорност и диференциация, както и отчитане на ключовата роля на Йордания в региона.

               (4)

               Докато решават най-неотложните предизвикателства, Съюзът и Йордания продължават да преследват основните цели на своето дългосрочно партньорство и да укрепват стабилността и устойчивостта на страната и региона, както и трайния и основан на знания икономически растеж и социално развитие в съответствие с върховенството на закона и въз основа на демократичното управление.

               (5)

               Поради това позицията на Съюза в рамките на Съвета за асоцииране, създаден със споразумението, следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Съюза в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с приемането на Приоритети за партньорство между ЕС и Йордания, включително Пакта, се основава на проекта на решение на Съвета за асоцииране ЕС-Йордания, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 17 октомври 2016 година.

            За Съвета

            Председател

         F. MOGHERINI

      (1)  Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна (ОВ L 129, 15.5.2002 г., стр. 3).

      ПРОЕКТ НА
      РЕШЕНИЕ № 1/2016 НА 12-ИЯ СЪВЕТ ЗА АСОЦИИРАНЕ ЕС—ЙОРДАНИЯ
      от …
      за постигане на съгласие по Приоритетите за партньорство между ЕС и Йордания
      СЪВЕТЪТ ЗА АСОЦИИРАНЕ ЕС—ЙОРДАНИЯ,
      като взе предвид Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна,
      като има предвид, че:

                  (1)

                  Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна („споразумението“), беше подписано на 24 ноември 1997 г. и влезе в сила на 1 май 2002 г.

                  (2)

                  Член 91 от споразумението предоставя на Съвета за асоцииране правомощието да взема решения за постигането на целите на Споразумението и да отправя съответни препоръки.

                  (3)

                  Член 101 от споразумението предвижда, че страните трябва да предприемат всички общи или специални мерки, необходими за изпълнение на задълженията им по споразумението, и трябва да следят за постигането на целите, определени в споразумението.

                  (4)

                  Прегледът на европейската политика за съседство предложи нов етап на ангажираност с партньорите, което дава възможност за по-голяма отговорност от двете страни.

                  (5)

                  ЕС и Йордания се споразумяха да консолидират партньорството си, чрез договаряне на набор от приоритети за периода 2016—2018 г. с цел подкрепа и засилване на устойчивостта и стабилността на Йордания и същевременно търсене на възможности за справяне с последиците от продължителния конфликт в Сирия.

                  (6)

                  Страните по споразумението постигнаха съгласие относно текста на Приоритетите за партньорство между ЕС и Йордания, включително Пакта, които ще подпомагат изпълнението на споразумението, с акцент върху сътрудничеството по отношение на набор от съвместно набелязани общи интереси,

            ПРИЕ НАСТОЯЩОТО РЕШЕНИЕ:
      Член 1
      Съветът за асоцииране препоръчва страните да прилагат Приоритетите за партньорство между ЕС и Йордания, включително Пакта, които са изложени в приложението към настоящото решение.
      Член 2
      Съветът за асоцииране решава, че Приоритетите за партньорство между ЕС и Йордания, включително Пакта, заменят Плана за действие между ЕС и Йордания, който влезе в сила през октомври 2012 г.
      Член 3
      Настоящото решение влиза в сила в деня на приемането му.

         Съставено в

               За Съвета за асоцииране ЕС-Йордания

               Председател


title: Решение на Комисията от 11 юни 2003 година относно създаване на експертна група, която да съветва Комисията по стратегията в областта на пътнотранспортни произшествия

text:
Важна правна забележка

|

32003D0425

Официален вестник n° L 144 , 12/06/2003 стр. 0010 - 0011 специално чешко издание глава 07 том 007 стр. 306  - 307 специално испанско издание глава 07 том 007 стр. 306  - 307 специално унгарско издание глава 07 том 007 стр. 306  - 307 специално литвийско издание глава 07 том 007 стр. 306  - 307 LV.ES глава 07 том 007 стр. 306  - 307 MT.ES глава 07 том 007 стр. 306  - 307 PL.ES глава 07 том 007 стр. 306  - 307 SK.ES глава 07 том 007 стр. 306  - 307 специално словенско издание глава 07 том 007 стр. 306  - 307

		20030611Решение на Комисиятаот 11 юни 2003 годинаотносно създаване на експертна група, която да съветва Комисията по стратегията в областта на пътнотранспортни произшествия(2003/425/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че:(1) По всяко време следва да се осигурява при всички видове транспорт високо и уеднаквено равнище на защита на европейските граждани и следва да се въведе стратегия за намаляване на броя на произшествията. Независимите технически разследвания на пътнотранспортните произшествия са един от начините за подобряване на безопасността чрез идентифициране на причините за тези произшествия и с това те да се предотвратят.(2) Разследването на причините за произшествията следва да бъде свързано с компенсиране на щетите или определяне на отговорността. Поради това те следва да бъдат независими от разследванията, извършвани от съдебните власти, застрахователните компании, промишлеността, операторите и регулаторните органи или всяка друга страна, чиито интереси биха могли да са в конфликт със задачата, възложена на разследващия орган или субект.(3) В своята Бяла книга за европейската транспортна политика за 2010 г.: време да се вземе решение [1]., Комисията посочи, че има растяща нужда от независими технически разследвания, насочени към разкриване на причините за произшествия и начините за подобряване на законодателството. Поради тази причина в Бялата книга Комисията препоръча създаването на "група от независими експерти в рамките на Комисията, работата на която да бъде подобряване на съществуващото законодателство и да адаптира (европейската) методологията, inter alia, към техническия напредък".(4) За извършване на преглед на всички проблеми, присъщи на независимите технически разследвания на произшествията, Комисията има намерение на създаде експертна група, която да съветва Комисията по стратегията в областта на пътнотранспортни произшествия.(5) Създаването на тази група ще допринесе за напредъка на политиката на Общността в областта на независимите разследвания на произшествия, заедно с други подходящи процедури за консултации. Групата следва да съветва Комисията за необходимостта от подобряване на съществуващото законодателство и когато е необходимо, за нуждата да се предложат нови инициативи за всички видове транспорт, включително енергийния транспорт (петролопроводи и газопроводи).ПРИЕ НАСТОЯЩОТО РЕШЕНИЕ:Член 1ПредметСъздава се експертна група, която да съветва Комисията по стратегията в областта на пътнотранспортни произшествия, наричана по-долу "експертна група".Член 2ЗадачаЕкспертната група съветва Комисията за необходимостта от подобряване на съществуващото законодателство и когато е необходимо, за нуждата да се предложат нови инициативи за всички видове транспорт, включително енергийния транспорт (петролопроводи и газопроводи), но с изключение на аспектите на професионалните здраве и безопасност.Член 3СъставЕкспертната група се състои от квалифицирани лица, компетентни да разглеждат въпроси, свързани с проблемите на транспортната безопасност, и по-специално независимите технически разследвания за произшествия във всички видове транспорт, включително енергийния транспорт (петролопроводи и газопроводи). Групата се състои от 12 членове и се председателства от представител на Комисията.Член 4Назначаване1. Членовете на експертната група се назначават индивидуално от Комисията на базата на обективни критерии за доказана компетентност и опит. Те имат двугодишен подновим мандат с една възможност за подновяване по решение на Комисията.2. Когато мандатът им изтече, членовете на експертната група остават на поста си до тяхната замяна или подновяване на мандата.3. Мандатът на член се прекратява преди датата на негово изтичане в случай на оставка или смърт. В такъв случай този член се заменя и назначава от Комисията според процедурата, упомената в параграф 2.4. Покана за представяне на кандидатури за назначаване на членове на експертната група се публикува в Официален вестник на Европейския съюз. Комисията избира членовете на базата на заявленията, получени в отговор на тази покана. Критериите за избор отчитат компетентността и опита на кандидатите, тяхната представителност и тяхната способност да допринасят за стратегически обсъждания, и ще насърчават баланса по отношение на специалисти от различните видове транспорт.5. Комисията публикува списъка на членовете за информация в Официален вестник на Европейския съюз.Член 5Мандат, работни групи и допълнителни експерти1. Експертната група заседава на пленарни сесии два пъти годишно в седалището на Комисията по покана на Комисията.2. За изпълнение на своята задача, поставена в член 2, експертната група може да създава временни работни групи.3. Председателят може да реши да покани други експерти за разрешаване на дадени въпроси по искане на член или по своя инициатива.4. На членовете на експертната група и на всички поканени експерти, поканени по параграф 3, се възстановяват пътните и дневни разходи в съответствие с разпоредбите в сила в Комисията.Член 6ПоверителностБез да се засягат разпоредбите на член 287 на Договора за ЕО, членовете на експертната група не разгласяват информация, която са получили чрез своята работа в експертната група или нейните работни групи.Член 7Процедурен правилник и секретариат1. Експертната група приема свой процедурен правилник.2. Секретариатът на експертната група се осигурява от Комисията.Член 8Влизане в силаРешението влиза в сила от деня на публикуването му в Официален вестник на Европейския съюз.Съставено в Брюксел на 11 юни 2003 година.За КомисиятаLoyola De PalacioЗаместник-председател[1] СОМ(2001) 370, 12 септември 2001 г., стр. 69.--------------------------------------------------


title: Решение (ЕС) 2015/1872 на Европейския парламент и на Съвета от 6 октомври 2015 година относно мобилизирането на средства от фонд „Солидарност“ на Европейския съюз

text:
               20.10.2015

               BG

               Официален вестник на Европейския съюз

               L 275/30

         РЕШЕНИЕ (ЕС) 2015/1872 НА ЕВРОПЕЙСКИЯ ПАРЛАМЕНТ И НА СЪВЕТА
   от 6 октомври 2015 година
   относно мобилизирането на средства от фонд „Солидарност“ на Европейския съюз
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (1), и по-специално член 4, параграф 3 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 11 от него,
   като взеха предвид предложението на Европейската комисия,
   като имат предвид, че:

               (1)

               Фонд „Солидарност“ на Европейския съюз („фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации и да покаже солидарност с населението на регионите, засегнати от бедствия.

               (2)

               Съгласно член 10 от Регламент (ЕС, Евратом) № 1311/2013 на Съвета (3) максималната годишна сума, която фондът не може да надхвърля, е 500 милиона евро (по цени от 2011 г.).

               (3)

               България подаде заявление за мобилизиране на средства от Фонда във връзка със сурови зимни условия.

               (4)

               Гърция подаде две заявления за мобилизиране на средства от Фонда във връзка с наводнения.

               (5)

               Комисията заключи, че заявленията отговарят на условията за отпускане на помощ от фонда, определени в Регламент (ЕО) № 2012/2002.

               (6)

               Поради това Фондът следва да бъде мобилизиран, за да се осигури чрез него финансова помощ в размер на пълната сума от 16 274 765 EUR във връзка със заявленията, подадени от България и Гърция.

               (7)

               Съществуват възможности за преразпределение на бюджетни кредити в съответствие с второто изречение на точка 11 от Междуинституционалното споразумение от 2 декември 2013 г. Бюджетните кредити за авансови плащания за финансовата 2015 година бяха използвани в много ограничена степен за трите заявления, които са предмет на настоящото решение и за които остава да бъде изплатена сума в размер на 14 647 288 EUR. Следователно пълната сума за мобилизиране на средства ще се финансира чрез преразпределянето на наличните бюджетни кредити за авансови плащания в общия бюджет на Европейския съюз за финансовата 2015 година, като не са необходими допълнителни бюджетни кредити.

               (8)

               За да се сведе до минимум времето за мобилизиране на средства от фонда, настоящото решение следва да се прилага от датата на приемането му,

         ПРИЕХА НАСТОЯЩОТО РЕШЕНИЕ:
   Член 1
   За общия бюджет на Европейския съюз за 2015 финансова година фонд „Солидарност“ на Европейския съюз се мобилизира за осигуряване на сумата от 16 274 765 EUR в бюджетни кредити за поети задължения и за плащания.
   Пълният размер на настоящото мобилизиране се финансира чрез използване на бюджетните кредити, мобилизирани с Решение (ЕС) 2015/422 на Европейския парламент и на Съвета (4) за изплащането на авансови плащания в бюджета на Съюза за финансовата 2015 година, налични по бюджетен ред 13 06 01. Наличният размер за авансови плащания по този бюджетен ред ще бъде съответно намален.
   Член 2
   Настоящето решение влиза в сила в деня на публикуването му в Официален вестник на Европейския съюз.
   То се прилага от 6 октомври 2015 г.

      Съставено в Страсбург на 6 октомври 2015 година.

            За Европейския парламент

            Председател

         M. SCHULZ

            За Съвета

            Председател

         N. SCHMIT

      (1)  Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (ОВ L 311, 14.11.2002 г., стр. 3).

      (2)  ОВ C 373, 20.12.2013 г., стр. 1.

      (3)  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 г. (ОВ L 347, 20.12.2013 г., стр. 884).

      (4)  Решение (ЕС) № 2015/422 на Европейския парламент и на Съвета от 17 декември 2014 г. относно мобилизирането на фонд „Солидарност“ на Европейския съюз (ОВ L 68, 13.3.2015 г., стр. 47).


title: 2012/586/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Европейската фондация за обучение за финансовата 2010 година

text:
               17.10.2012

               BG

               Официален вестник на Европейския съюз

               L 286/238

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Европейската фондация за обучение за финансовата 2010 година
   (2012/586/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за обучение за финансовата 2010 година,

               —

               като взе предвид доклада на Сметната палата относно годишните отчети на Европейската фондация за обучение за финансовата 2010 година, придружен от отговорите на Фондацията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012)

               —

               като взе предвид Договора за функционирането на Европейския съюз, и по-специално член 319 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1339/2008 на Европейския парламент и на Съвета от 16 декември 2008 г. за създаване на Европейска фондация за обучение (3), и по-специално член 17 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0135/2012),

               1.

               Освобождава от отговорност директора на Европейската фондация за обучение във връзка с изпълнението на бюджета на Фондацията за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската фондация за обучение, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 145.

      (2)  ОВ L 248, 16.9.2002 г., стр. 1.

      (3)  ОВ L 354, 31.12.2008 г., стр. 82.

      (4)  ОВ L 357, 31.12.2002 г., стр. 72.
   ПРИЛОЖЕНИЕ

      ПРЕПОРЪКИ НА ЕВРОПЕЙСКИЯ ПАРЛАМЕНТ ОТ ПРЕДХОДНИ ГОДИНИ

               Европейска фондация за обучение

               2006 г.

               2007 г.

               2008 г.

               2009 г.

               Изпълнение

               n.a.

               n.a.

                           —

                           Призовава Агенцията да направи диахроничен анализ на операциите, извършени през настоящата и през предходните години;

                           —

                           предвид някои общи области от интерес призовава за тясно сътрудничество и взаимодействие между Фондацията и Cedefop и призовава за редовно предоставяне на информация в отчетите за дейността, изготвяни от директорите на двете агенции;

                           —

                           трудности в установяването на пряка връзка между резултатите от проектите на Фондацията и дейностите на институциите

               Призовава Фондацията да направи сравнение на операциите, извършени през годината, за която се отнася освобождаването от отговорност и предходната финансова година

               Бюджетно и финансово управление

               Фондацията не е спазила правилата за представяне на бюджета: Фондацията публикува само бюджетните кредити за поети задължения за 2006 г., без да отчита бюджетните кредити за плащания.

               В коригиращия бюджет сумата за целевите приходи е неправилна. Тя следва да бъде 1 200 000 EUR вместо посочените 3 400 000 EUR, която погрешно включва целеви приходи, пренесени от предходната година.

               n.a.

                           —

                           Настоятелно призова Фондацията да прилага по-строго процедурите по изготвяне на бюджета, за да се избягва значителният брой бюджетни прехвърляния;

                           —

                           призовава Фондацията да иска разрешение от управителния съвет, когато се налага да се извърши прехвърляне, съгласно изискванията на финансовите правила на Фондацията;

                           —

                           напомня за задължението на Фондацията да предоставя обобщаваща справка за графика на плащанията, дължими през следващите финансови години за посрещане на бюджетни задължения, записани през предходни финансови години.

               Човешки ресурси

               n.a.

               n.a.

                           —

                           Призовава Фондацията (вж. вътрешния одит) да се справи със слабостите в процедурите по набиране на персонал. Комисиите за оценка на подбора трябва да предоставят достатъчно информация за следваните процедури, като посочват, наред с другото, основанията за решенията и датите, на които те са взети, за да се гарантира прозрачността на тези процедури;

                           —

                           призовава Фондацията да спазва Директива 2000/78/ЕО на Съвета (1)

               n.a.

               Вътрешен одит

               n.a.

               n.a.

               Призовава Фондацията да предприеме мерки за изпълнение на 15 от 27-те препоръки на Службата за вътрешен одит, т.е. да въведе незабавно определени стандарти за вътрешен контрол (относно процедурите по документиране, наблюдение на финансовите трансакции и последователността на операциите) и определени препоръки относно управлението на човешките ресурси (относно управлението на човешките ресурси в годишното планиране и отчитането на дейностите; набелязването на цели; отчитането на времето на служителите)

               Отбелязва, че 11 от 15-те препоръки, направени от службата за вътрешен одит, са били изпълнени през 2009 г.

      (1)  ОВ L 303, 2.12.2000 г., стр. 16.
    ---documentbreak---

               17.10.2012

               BG

               Официален вестник на Европейския съюз

               L 286/239

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската фондация за обучение за финансовата 2010 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за обучение за финансовата 2010 година,

               —

               като взе предвид доклада на Сметната палата относно годишните отчети на Европейската фондация за обучение за финансовата 2010 година, придружен от отговорите на Фондацията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид Договора за функционирането на Европейския съюз, и по-специално член 319 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1339/2008 на Европейския парламент и на Съвета от 16 декември 2008 г. за създаване на Европейска фондация за обучение (3), и по-специално член 17 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол становището на комисията по заетост и социални въпроси (A7-0135/2012),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2010 година са надеждни и точни и че свързаните с тях операции са законосъобразни и редовни;

               Б.

               като има предвид, че на 10 май 2011 г. Парламентът освободи директора на Европейската фондация за обучение от отговорност във връзка с изпълнението на бюджета на Фондацията за финансовата 2009 година (5) и че в резолюцията, придружаваща решението за освобождаване от отговорност, Парламентът, наред с другото:

                           —

                           настоятелно призова Фондацията да прилага по-строго процедурите по изготвяне на бюджета, за да се избягва значителният брой бюджетни трансфери,

                           —

                           призова Фондацията да изпълни задължението си да представя в обобщен вид график на плащанията, дължими през следващите финансови години в изпълнение на поети през предходни финансови години задължения,

                           —

                           призова Фондацията да иска разрешение от управителния съвет, когато се налага да се извърши трансфер, като припомни, че такива са изискванията на финансовите правила на Фондацията,

               В.

               като има предвид, че целият бюджет на Фондацията за 2010 г. е 19 300 000 EUR, в сравнение с 20 200 000 EUR през 2009 г., което представлява намаление с 4,46 %;

               Г.

               като има предвид, че първоначалната вноска на Съюза в бюджета на Фондацията за 2010 г. беше 18 282 000 EUR, в сравнение с 14 772 000 EUR за 2009 г. (6),

      Бюджетно и финансово управление

               1.

               Отбелязва, че вноската на Съюза за 2009 г. възлизаше на общо 19 872 000 EUR и че тази сума представлява първоначалната вноска на Съюза, т.е. 14 772 000 EUR, към която са добавени 5 100 000 EUR от възстановяването на излишъци от предишни години; припомня освен това, че първоначалната вноска на Съюза във Фондацията за 2010 г. възлиза на 18 282 000 EUR; отбелязва обаче, че към тази сума са добавени 1 178 000 EUR възстановен излишък, в резултат на което вноската на Съюза за 2010 г. стана 19 460 000 EUR (7).

               2.

               Отбелязва, че съгласно годишните финансови отчети на Фондацията вноската на Съюза за 2010 г. на практика възлиза на 19 196 840,29 EUR; отбелязва твърдението на Фондацията, че действителният размер на вноската на Съюза за Фондацията за 2010 г. възлиза на 19 297 822 EUR, т.е. 19 460 000 ЕUR минус 162 178 EUR, което представлява апортната вноска на Съюза; отчита също така, че според Фондацията, от получената от Съюза сума тя е изразходвала 19 196 840,29 EUR и е върнала останалите 100 981,71 EUR на Комисията.

               3.

               Установява от годишните финансови отчети на Фондацията, че бюджетът ѝ за 2010 г. е бил изменен през ноември 2010 г., с цел частично компенсиране на непредвиденото намаление на приходите на Фондацията.

               4.

               Отбелязва, че съгласно годишния отчет за дейността на Фондацията, тя е постигнала равнище на поети задължения от 99,9 %, в сравнение с 99,8 % през 2009 г. и 98,5 % през 2008 г., и степен на изпълнение на плащанията от 96,5 %, в сравнение с 90 % през 2009 г. и 2008 г.

      Прехвърляния и преноси

               5.

               Отбелязва, че съгласно годишния отчет за дейността на Фондацията тя е намалила броя на прехвърлянията на бюджетни кредити от 33 през 2009 г. на 15 през 2010 г. и е пренесла само 12,8 % от поетите задължения за 2010 г., в сравнение със 17 % през 2009 г. и 15 % през 2008 г.

      Регистрация на изключенията

               6.

               Отбелязва, че съгласно годишния отчет за дейността на Фондацията, през 2010 г. в Регистъра на изключенията са били регистрирани 10 изключения, в сравнение с 12 през 2009 г.

               7.

               Отбелязва, че нито едно от тях не е било свързано с финансов риск по-голям от 50 000 EUR; отбелязва по-специално, че общата финансова стойност на тези изключения възлиза на 100 183 EUR, което представлява 0,53 % от целия бюджет на Фондацията за 2010 г.

      Обществени поръчки

               8.

               Отбелязва, че според годишния отчет за дейността на Фондацията тя е сключила 8 директни договора с външни изпълнители, финансовата експозиция на нито един от които не е надвишавала или достигала 50 000 EUR; отбелязва, че общата стойност на директните договори е 93 575 EUR, което представлява 0,50 % от общия бюджет на Фондацията за 2010 г.

      Човешки ресурси

               9.

               Отбелязва, че според годишния отчет за дейността, в края на 2010 г. Фондацията е имала четири незаети длъжности от щатната си таблица, в сравнение с 10 през 2009 г.

               10.

               Отбелязва също така, че сега броят на служителите на Фондацията е 128, като 15 длъжностни лица са били назначени, а 10 са напуснали през 2010 г.

               11.

               Отбелязва, че съгласно годишния отчет за дейността, щатните бройки, осигурени за изпълнение на мандата на Фондацията са:

                           —

                           96 бройки за срочно наети служители;

                           —

                           33 бройки за договорно наети служители и местен персонал, и

                           —

                           6 бройки за командировани национални експерти.

      Изпълнение

               12.

               Отбелязва, че според годишния отчет за дейността Фондацията е разработила преразгледан списък на показатели за изпълнение с цел подобряване на значимостта и измеримостта на своите цели и осигуряване на данни относно резултатите от дейността на Фондацията като цяло в изпълнение по основните ѝ цели и функции.

               13.

               Отбелязва освен това, че Фондацията е разработила проект за „контролно табло“, чиято цел е представяне на ключови данни „в реално време“ за всекидневно наблюдение на дейностите на Фондацията и преди всичко за управление и отчитане на дейностите ѝ.

               14.

               Отбелязва също така успешното осъществяване на основана на риска диференциация на веригите плащания в началото на 2010 г., след което бяха въведени опростени вериги за нискорисковите трансакции.

               15.

               Приветства успешното изпълнение от Фондацията на първата година от Процеса от Торино, който предоставя сбит, основан на документи и задълбочен анализ на професионалното обучение и реформата в обучението във всяка страна, включително определяне на ключовите тенденции в политиките, предизвикателствата, ограниченията, добрите практики и възможностите.

      Сътрудничество с Европейския център за развитие на професионалното обучение (Cedefop)

               16.

               Отбелязва, че през ноември 2009 г. споразумението за сътрудничество между Фондацията и Cedefop беше подновено за периода 2010—2013 г.; признава, че всяка година Фондацията и Cedefop изготвят, в контекста на рамката за сътрудничество, съвместна работна програма, която се прилага към работните програми на двете агенции; приветства намерението на Фондацията да докладва по-подробно относно изпълнението на тази съвместна работна програма в бъдещите годишни отчети за дейността.

      Вътрешен одит

               17.

               Отбелязва, че Службата за вътрешен одит е предприела одит на планирането и мониторинга през 2010 г.; отбелязва по-специално, че службата за вътрешен одит е направила 8 препоръки, една от които е била определена като „много важна“ и се отнася до необходимостта Фондацията ясно да определи и опише ползата от подхода си за годишно планиране.

               18.

               В този контекст настоятелно призовава Фондацията да съсредоточи усилията си върху ефективното по отношение на разходите отчитане, като включва в отчетите данни от значение за управителния съвет и главните заинтересовани страни, които им позволяват да следят работата на Фондацията.

               19.

               Призовава Фондацията да изпълни останалите препоръки на службата за вътрешен одит от предходните одити.

               20.

               Отбелязва, че съгласно годишния отчет за дейността на Фондацията, тя е приела 16 преработени стандарта на ефективно управление, включени в рамката на стандарти за вътрешен контрол.

               21.

               Обръща внимание на препоръките от предишните си доклади за освобождаване от отговорност във връзка с изпълнението на бюджета, включени в приложението към настоящата резолюция.

               22.

               По отношение на другите забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (8) относно резултатите от дейността, финансовото управление и контрола на агенциите.

      (1)  ОВ C 366, 15.12.2011 г., стр. 145.

      (2)  ОВ L 248, 16.9.2002 г., стр. 1.

      (3)  ОВ L 354, 31.12.2008 г., стр. 82.

      (4)  ОВ L 357, 31.12.2002 г., стр. 72.

      (5)  ОВ L 250, 27.9.2011 г., стр. 196.

      (6)  ОВ L 64, 12.3.2010 г., стр. 926.

      (7)  ОВ L 64, 12.3.2010 г., стр. 927.

      (8)  Приети текстове, P7_TA(2012)0164 (вж. страница 388 от настоящия брой на Официален вестник).


title: Решение на Съвета от 20 декември 1993 година относно временното прилагане на някои споразумения и протоколи между Европейската икономическа общност и някои трети страни за търговия с текстилни продукти (Албания, Армения, Азербайджан, Беларус, България, Чешката република, Грузия, Казахстан, Киргизстан, Латвия, Литва, Молдова, Монголия, Румъния, Руската федерация, Словашката република, Словения, Таджикистан, Туркменистан, Украйна, Узбекистан)

text:
               11/ 09

               BG

               Официален вестник на Европейския съюз

               109

         31994D0277

               L 123/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 20 декември 1993 година
   относно временното прилагане на някои споразумения и протоколи между Европейската икономическа общност и някои трети страни за търговия с текстилни продукти (Албания, Армения, Азербайджан, Беларус, България, Чешката република, Грузия, Казахстан, Киргизстан, Латвия, Литва, Молдова, Монголия, Румъния, Руската федерация, Словашката република, Словения, Таджикистан, Туркменистан, Украйна, Узбекистан)
   (94/277/EО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 113 във връзка с член 228 от него,
   като взе предвид предложението на Комисията,
   като има предвид, че Комисията е постигнала съгласие от името на Общността по споразумения за търговия с текстилни продукти с Албания, Армения, Азербайджан, Беларус, България, Чешката република, Грузия, Казахстан, Киргизстан, Латвия, Литва, Молдова, Монголия, Румъния, Руската федерация, Словашката република, Словения, Таджикистан, Туркменистан, Украйна и Узбекистан;
   като има предвид, че двустранните споразумения за търговия с текстилни продукти с Албания, Армения, Азербайджан, Беларус, България, Чешката република, Грузия, Казахстан, Киргизстан, Латвия, Литва, Молдова, Монголия, Румъния, Руската федерация, Словашката република, Словения, Таджикистан, Туркменистан, Украйна и Узбекистан следва да се прилагат временно от 1 януари 1993 г., до приключване на необходимите процедури за тяхното сключване, при условие, че е налице взаимно временно прилагане от страните партньорки;
   като има предвид, че Комисията е постигнала съгласие от името на Общността по двустранно споразумение за търговия с текстилни продукти със Словения;
   като има предвид, че двустранното споразумение за търговия с текстилни продукти със Словения следва да се прилага временно от 1 септември 1993 г., до приключване на необходимите процедури за неговото сключване, при условие, че е налице взаимно временно прилагане от страна на Словения;
   като има предвид, че Комисията е постигнала съгласие от името на Общността по Допълнителни протоколи към европейските споразумения за търговия с текстилни продукти с Република България, Чешката република, Словашката република и Румъния;
   като има предвид, че Допълнителните протоколи между Общността и Чешката република, на първо място, и между Общността и Словашката република, на второ място, към европейските споразумения за търговия с текстилни продукти с Чешката и Словашката федеративна република следва да се прилагат временно от 1 януари 1993 г., до приключване на необходимите процедури за тяхното сключване, при условие за взаимно временно прилагане от страните партньорки;
   като има предвид, че Допълнителния протокол към европейското споразумение за търговия с текстилни продукти с Румъния следва да се прилага временно от 1 май 1993 г., до приключване на необходимите процедури за неговото сключване, при условие, че е налице взаимно временно прилагане от страната партньорка;
   като има предвид, че Допълнителният протокол към Европейското споразумение за търговия с текстилни продукти с Република България следва да се прилага временно от датата на влизане в сила на Временното споразумение, сключено между Европейската икономическа общност и Република България на 8 март 1993 г., до приключване на необходимите процедури за неговото сключване, при условие, че е налице взаимно временно прилагане от страната партньорка,
   РЕШИ:
   Член 1
   Двустранните споразумения за търговия с текстилни продукти между Европейската икономическа общност, от една страна, и Албания, Армения, Азербайджан, Беларус, България, Чешката република, Грузия, Казахстан, Киргизстан, Латвия, Литва, Молдова, Монголия, Румъния, Руската федерация, Словашката република, Словения, Таджикистан, Туркменистан, Украйна и Узбекистан съответно, от друга страна, следва да се прилагат временно от 1 януари 1993 г. до официалното им сключване, при условие, че е налице взаимно прилагане от страните партньорки.
   Двустранният споразумение за търговия с текстилни продукти между Европейската икономическа общност и Република Словения следва да се прилага временно от 1 септември 1993 г. до официалното му сключване, при условие за взаимно прилагане от Република Словения.
   Допълнителните протоколи между Общността и Чешката република, от една страна, и между Общността и Словашката република, от друга страна, към европейските споразумения за търговия с текстилни продукти между Европейската икономическа общност и Чешката и Словашката федеративна република следва да се прилагат временно от 1 януари 1993 г. до официалното им сключване, при условие, че е налице взаимно прилагане от страните партньорки.
   Допълнителният протокол към Европейското споразумение за търговия с текстилни продукти между Европейската икономическа общност и Румъния се прилага временно от 1 май 1993 г., до официалното му сключване, при условие, че е налице взаимно прилагане от страна на Румъния.
   Допълнителният протокол към Европейското споразумение за търговия с текстилни продукти между Европейската икономическа общност и Република България се прилага временно от датата на влизане в сила на Временното споразумение, подписано между Европейската икономическа общност и Република България на 8 март 1993 г. до официалното му сключване, при условие, че е налице взаимно прилагане от страна на България.
   Член 2
   Текстовете на парафираните споразумения и протоколи са приложени към настоящото решение.

      Съставено в Брюксел на 20 декември 1993 година.

            За Съвета

            Председател

         W. CLAES